《晦日同志昆明池汎舟》
唐代·佚名

灵沼疑河汉，萧条见斗牛。烟生知岸近，水净觉天秋。

落月低前树，清辉满去舟。兴因孤屿起，心为白蘋留。

晓吹兼渔笛，闲云伴客愁。龙津如可上，长啸且乘流。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。